
SMILTENES NOVADA PAŠVALDĪBA

SMILTENES PILSĒTAS  
BĒRNU  UN  JAUNATNES SPORTA  SKOLA

IZM reģ. Nr. 40900005999, Gaujas ielā 2, Smiltene, Smiltenes novads, LV-4729,

tālr.: +371 28559656, e-pasts: sportaskola @ smiltenesnovads.lv

APSTIPRINU

                        Smiltenes pilsētas BJSS

direktors_________________

Ivars Joksts

Rīk. Nr.____________
Smiltenes pilsētas BJSS rīcības plāns ārējo draudu gadījumā
Gadījumā, kad tiek saņemta ziņa par iespējamiem draudiem skolai, tās darbiniekiem vai izglītojamajiem, jārīkojas saskaņā ar Valsts policijas norādēm:
1. Pēc draudu paziņojuma saņemšanas personai, kura saņēmusi šo paziņojumu, nekavējoties ziņot skolas administrācijai, secībā: direktors, direktora vietniece, metodiķe, lietvede, kas tālāk sazinās ar Smiltenes novada pašvaldību un Valsts policiju. Gadījumā, ja neviens skolas darbinieks nav sasniedzams, personai zvanīt Valsts policijai pa tālruni 110.

2. Kontaktpersonai informēt Valsts policiju par saņemtajiem draudiem, norādīt iestādes vai objekta nosaukumu, adresi, savu amatu, vārdu un uzvārdu, tālruņa numuru.

3. Kontaktpersonai informēt par draudu saņemšanas laiku, draudu sūtītāju un saņemtās informācijas saturu.

4. Kontaktpersonai pārsūtīt saņemto informāciju ar izteiktajiem draudiem Valsts policijas amatpersonai un sekot Valsts policijas norādēm. Līdz Valsts policijas atbildes par riska līmeni un nepieciešamo turpmāko rīcību saņemšanai, neveikt nekādas papildus darbības un neizplatīt informāciju par saņemtajiem draudiem.

5. Valsts policija nekavējoties veiks saņemtās draudu informācijas izvērtēšanu un riska līmeņa noteikšanu.

6. Pēc risku izvērtēšanas, Valsts policija sazināsies ar informācijas sūtītāju un  sniegs norādes tālākai rīcībai.

7. Iestādes vai objekta kontaktpersonai pēc sarunas ar Valsts policijas atbildīgo amatpersonu par saņemtajiem draudiem informēt savu vadību par Valsts policijas sniegtajām norādēm un rīkoties atbilstoši tām.
Skolas darbinieku rīcība saņemot ziņu par draudiem:

1. Administrācija:

1.1. Veic saziņu ar attiecīgajām iestādēm pēc augstāk minētās Valsts policijas norādītās kārtības; 

1.2. Kad saņemta informācija par tālāko rīcību, apziņo pārējos iestādes darbiniekus (treneri, tehniskie darbinieki) par draudu nopietnības pakāpi.
2. Iestādes darbinieki (treneri un tehniskie darbinieki), ja Valsts policija informē, ka draudi nopietni:

2.1. Nekavējoties pārtrauc treniņprocesu;

2.2. Operatīvi koordinē izglītojamos paņemt svarīgākāss mantas;

2.3. Atstāj apdraudētās telpas un dodas uz Pulcēšanās punktiem vai iespējami tālu no apdraudētās vietas; 
2.4. Esot drošībā, sazinās ar izglītojamo vecākiem par esošo situāciju, atrašanās vietu, kur var bērnam atbraukt pakaļ.
Pirms izdošanas noteikumi apspriesti

Pedagoģiskās padomes sēdē 25.08.2025. (protokols Nr.).
